TOP นำทีม “หุ้นโรงกลั่น” ร่วงระนาว หวั่นไตรมาส 1/63 เจอ “stock loss” เซ่นราคาน้ำมันลดฮวบ
TOP นำทีม “หุ้นโรงกลั่น” ร่วงระนาว หวั่นไตรมาส 1/63 เจอ “stock loss” เซ่นราคาน้ำมันลดฮวบ
TOP นำทีม “หุ้นโรงกลั่น” ร่วงระนาว หวั่นไตรมาส 1/63 เจอ “stock loss” เซ่นราคาน้ำมันลดฮวบ
23 ม.ค. 2563

ผู้สื่อข่าวรายงานว่า ณ เวลา 11.11 น. ราคาหุ้น บริษัท ไทยออยล์ จำกัด (มหาชน) หรือ TOP อยู่ที่ระดับ 54.50 บาท ลบ 3.50 บาท หรือ 6.03% สูงสุดที่ระดับ 55.75 บาท ต่ำสุดที่ระดับ 54.00 บาท ด้วยมูลค่าการซื้อขาย 952.34 ล้านบาท
ด้านราคาหุ้น บริษัท สตาร์ ปิโตรเลียม รีไฟน์นิ่ง จำกัด (มหาชน) หรือ SPRC อยู่ที่ระดับ 8.15 บาท ลบ 0.15 บาท หรือ 1.81% สูงสุดที่ระดับ 8.20 บาท ต่ำสุดที่ระดับ 7.95 บาท ด้วยมูลค่าการซื้อขาย 83.27 ล้านบาท
ขณะที่ราคาหุ้น บริษัท บางจาก คอร์ปอเรชั่น จำกัด (มหาชน) หรือ BCP อยู่ที่ระดับ 25.75 บาท ลบ 0.75 บาท หรือ 2.83% สูงสุดที่ระดับ 26 บาท ต่ำสุดที่ระดับ 25.25 บาท ด้วยมูลค่าการซื้อขาย 56.96 ล้านบาท
เช่นเดียวกับราคาหุ้น บริษัท เอสโซ่ (ประเทศไทย) จำกัด (มหาชน) หรือ ESSO อยู่ที่ระดับ 6.75 บาท ลบ 0.20 บาท หรือ 2.88% สูงสุดที่ระดับ 6.80 บาท ต่ำสุดที่ระดับ 6.65 บาท ด้วยมูลค่าการซื้อขาย 131.31 ล้านบาท
ด้าน บล.ซีจีเอส-ซีไอเอ็มบี (ประเทศไทย) ระบุในบทวิเคราะห์ฯว่า หุ้นในกลุ่มโรงกลั่นมีปัจจัยลบประกอบด้วย 1) คาดว่าผลการดำเนินงานไตรมาส 4/62 จะไม่ดีจากค่าการกลั่นเฉลี่ยในระดับต่ำและการหยุดซ่อมบำรุงโรงกลั่น (SPRC) แม้ว่าอาจจะมีกำไรจากสต็อกน้ำมันมาช่วยบางส่วนก็ตาม 2) ค่าการกลั่นปัจจุบันที่ยังคงอยู่ในระดับต่ำกว่า 1 เหรียญสหรัฐ/บาร์เรล ซึ่งต่ำกว่าต้นทุนที่เป็นเงินสด (Cash cost) ของโรงกลั่นที่อยู่ที่ประมาณ 2-3 เหรียญสหรัฐ/บาร์เรล
3) ราคาน้ำมันที่ปรับลดลงแรงในเดือนมกราคมทำให้อาจจะมีผลขาดทุนจากสต็อกน้ำมันในไตรมาส 1/63 ได้ และ 4) การเริ่มใช้มาตรการ IMO2020 ไม่เป็นไปในทิศทางบวกกับกลุ่มโรงกลั่นอย่างที่ตลาดคาดไว้ก่อนหน้านี้
โดยส่วนใหญ่ตลาดจะคาดว่า crack spread (ส่วนต่างราคาน้ำมันสำเร็จรูปลบด้วยราคาน้ำมันดิบ)ของดีเซลจะเพิ่มสูงขึ้นมากเป็น 18-25 เหรียญสหรัฐ/บาร์เรล แต่กลับกลายเป็นว่าช่วงนี้ crack spread diesel อยู่แค่ 12.7 เหรียญสหรัฐ/บาร์เรล เนื่องจากเรือส่วนใหญ่หันไปเลือกใช้น้ำมันเตากำมะถันต่ำ (LSFO) มาแทนการใช้น้ำมันดีเซลและจีนสนับสนุนการส่งออก LSFO
อย่างไรก็ตามประเมินว่าราคาหุ้นที่ปรับลดลงมาแรงจนทำให้ P/BV ของทั้ง TOP และ SPRC ลงมาที่ระดับ 1 เท่า หรือเป็นระดับ -2 s.d. ของค่าเฉลี่ย P/BV ย้อนหลัง 1 ปี (P/BV ของ TOP ในรอบ 10 ปีเคยลงไปต่ำสุดแค่ 0.94 เท่าเมื่อปี 57) ได้สะท้อนปัจจัยลบข้างต้นไปมากแล้ว และคาดว่าราคาหุ้นจะทยอยฟื้นตัวตาม crack spread น้ำมันดีเซลและเบนซินที่จะดีขึ้นในเดือนก.พ.-มี.ค. ด้วย downside risk ที่จำกัดจากการรับข่าวลบไปมากแล้วและ upside ที่สูงขึ้น จึงแนะนำ “ซื้อ” หุ้น TOP ราคาเป้าหมาย 79 บาท  อัพไซด์สูง 36% และหุ้น SPRC ราคาเป้าหมาย 12.20 บาท อัพไซด์ 47%